Wing commander

Wing commander (forkortet Wg Cdr) er en offisers grad i flere lands flyvåpen. Den oppsto og er stadig i bruk i Royal Air Force, og brukes også i en rekke andre flyvåpen med historiske britiske tradisjoner. I tillegg brukes den tidvis som engelsk oversettelse av tilsvarende grad i land med en ikke-britisk, flyvåpen-spesifikk gradstruktur.

I NATO har graden kode OF-4 i henhold til STANAG 2116.

Graden tilsvarer commander i Royal Navy og lieutenant colonel i British Army. Den er lavere enn group captain og høyere enn squadron leader.

Kategori:Luftmilitære grader
Kategori:Offisersgrader